钦定古今图书集成/方舆汇编/职方典/第1127卷 > 《禹贡内方一名马仙而九域志》名章山是内方
## 钦定古今图书集成/方舆汇编/职方典/第1127卷 > 《禹贡内方一名马仙而九域志》名章山是内方

章山尝互称其实一山，但诸志所载不同。今详荆门内方，正当古竟陵境东北，汉川内方在东南，当以荆门为《禹贡》之“内方。” 按：汉川西北皆平湖，以堤为垸，防水于外而田其中，古云梦泽薮也，故西北无山，而山尽在东南，然皆发脉于仙女云。

松石岭　　　　　　　。裘羊冈。

砖窑冈　在县治北三十五里大赤乡。白潭冈　在县治北四十里。

石龙冈　：在县治南五十里。

赛子冈　　　　　　　。菜子冈。

破冈　：在县治东八十里。涢水经流。

避水冈　：在县治东八十里。涢水经流，与破冈相对。

龙耳冈　：在县治北九十里。西有龙耳湖，东有龙尾矶。

白马坂　在县治南三十里。十八里坂　在县治北三十五里。三湖坂　在县治西三十五里。箪子坂　在县治西十里。鲫鱼坂　　急水埠　　、担水埠　　、横山寨、鲁班寨。

《女郎石　》，在阳台山上。

“《仙人位》石　” 、“蒲团石　” ，俱在姚公山。

磻龙石　在县治南四十五里湖中。长石横亘数十丈，起伏盘旋，鳞甲森然。其形如龙磻之状，故名。

汉水　绕县治东流而去。旧《志》云：自郢州长寿县之磨石山发源，东南流者名澨水，至复州景陵县来，名汊水。县有汊川名，疑取此义。

涢水　在县治东北三十里。自随州东流，西经云梦县入本县界，至涢口入《汉水》。

臼水　在县治南七十里。《左传》定公五年，“楚王奔随，将涉成臼。” 杜预注曰：“江夏竟陵县有臼水，出聊屈山，东南入江” ，即此水之上流也。旧《志》曰：自大河口东流，至沌水出，又支流经凤凰山为系马口，入臼子河，与汉水合。今水道已塞，惟春夏水泛可通舟。

腾池口新开河　在县北一里学宫后。隆庆元

年，士民以开河请于抚院，谓可以泄西水，抱学宫。三年，知县张崇德濬决，引松湖上流达汉水，逶迤五六里许，所占粮产申院，以无用官业抵之。而形家言：“河未绕过学宫，无益也。” 万历乙巳，孝廉方懋德尹回，诸生刘梅、沈登瀛等复以请于中丞梁云龙，令知县陈鼎再濬。乃自文昌阁西南掘通古河，又价买曹一凤田四亩五分，粮归于官，从迎恩桥转搬载口出迎汉水环抱有情，已成河道，特未深凿耳。上有桥。

两河口　，在县南十五里。

安河　，在县东北三十里。源出随州，经孝感县界，与涢合。

筭河　在县北三十里。源出随州，经孝感县，出柘树口与涢水合，亦名“东田南径” ，原非长流，春夏水涨，始通舟楫。至嘉靖末，冲决颇甚，与涢水逆流，合流沦水，而涢口以上，通塞不常。刘家隔士民以其状闻院司道，府欲筑塞筭河，以通商贾，虽未卒业，筑塞颇易，况筭河原非故道也。关前河　上通德安，下达汉口，近淤浅。

《夹河　》水，从萝葡沟入下台口出，系刘家隔腰带水近淤。

旧襄河　在刘家隔关前，至杨子港达柘树口，今淤。

史港河　在周陂乡。自田二河至丰门，今淤。金带河　、包河　俱在县治西北五十里。竹筒河　在县治西七十里。明隆庆三年，巡抚刘悫委推官吴与言濬之。今冬涸夏泛，水不盈数丈耳。

田二河　在县西九十里。

赤河　　，在县西一百二十里。流出吴王口，达于沈下湖。

五龙河　，在县西一百二十里。源出京山，与应城界，两邑人户俱饮河水。属“川” 者音轻清，属“应” 者音重浊。

重石河　在县西二百二十里，接应城界。横河　，在县东北五里。

江西湖　：在县治东南五里。

三台湖　、湓港湖　俱在县治东北九里。大松湖　在县治北一十八里。上达景沔，下通涢汉。

许家湖　：在县治东二十里。

安汉湖　在县治北二十里。一名“冈下湖。” 段庄湖　在县治南三十里。

白石湖　：在县治南三十五里。

瓜子湖　：在县治西北三十馀里。

野猪湖　在县西四十里。

汋汊湖　：在县治西四十里。

五湖　：在县治西北四十里。

清水湖　在县西北六十里。

却月湖　：在县治南七十里。首尾迂直，形如却月。

沉下湖　：在县治西九十里。

黄龙潭　：在县治东二十里。

管公潭　：在县治西南三十里。

周家潭　、邕齿潭　。丁公潭　。南浦潭。

三汊潭　：在县西南三十里。

潴龙潭　：在县治南六十五里。

小理潭　：在县治西南一百里。《通志》：汉水所注。按今镇去县止七十里，水亦不甚深广。

麻埠港　在县治东南五里。其源即汉水支流，自《戊子圻》分下流，仍入汉水。夏秋泛涨，可通舟楫。按：大河自庙头曲流至县城，计三十馀里，而此港止可十里，最为便道。崇祯中，尝濬治之。城隍港　在县治西南十五里鸡鸣乡。自景陵城隍台至铁石矶，今淤废。

杨子港　在县治北二十里，即襄汉支流。至柘树口，仍与涢水合，虽腰带水，俨天堑也。通应城、景陵、沔阳，然夏水泛涨，多为盗舟出没。

张港　：在县治北二十里。

螺蛳港　：在县治北二十五里。

曹木港　、皂港　俱在县治西一百一十里。鸡鸣汊　在县治西一百二十里鸡鸣乡。元末徐寿辉为乱，时威顺王宽彻普化镇武昌，命其子接待奴佛家奴，以大船四十馀只攻寿辉将倪文俊，且载妃妾以行。至此水浅船阁不能行，文俊以火筏尽焚其船，即此。

滤水洪　在县治西南一百一十里。汉水经流处，接沔阳界。

牛角湾　在县治西一百里。明隆庆初，承天府知府何濬之。今废。

搬载口　：在县治东南一里。旧时宽阔，今为居。

民侵隘，宜塞。导水入迎恩桥至新河口。

《韩牙》人口　：在县治东北二里，今淤。

汤三口　在县治东一里，即今文“水沟出入剅口。”

柘树口　：在县治东二十里。

新河口　：在县治北三十里，通德安。

汪师口　在县治南三十里。

神灵口　：在县治东三十里。

徐公口　：在县治南二十五里。

七里口　：在县治西北四十里。

府河口　在刘家隔西边，通涢水。

台口　在刘家隔巡司东边，近宝花台，故名牛落河口　通云梦。

百埠口　在县治西北七十里，通应城、京山。张池口　在县治南九十里，尹中丞《世家》其地。吴山口　在县治西一百里，上通赤壁河。税河口　在县治西一百里，上通景陵，绕老洲一带。

鸡公洲　　、《庙子矶》。

葱担沟　通应景沔

养鱼池　：在县治东南二十里。

天鹅池

观音泉　在县治南三十五里。泉在山腰，旧有石观音壁立泉上，后为好事者凿去，今凿痕尚在。其泉甘冽可人，旱不竭，雨不盈。但误以荤物投之，泉即止。僧诵经，泉复涌出，其灵异若此。白龙泉　在县治南三十里高观山下。相传有白龙蜿蜒其处，故名。